wickkiey/tamil-wikipedia-chunked huggingface dataset:
# தொராண்டோ

## அரசு

தொராண்டோ ஒன்ராறியோ மாகணத்தின் தலைநகரம் ஆகும். மத்திய தொராண்டோவில் தான் ஒன்ராறியோ மாகாண நாடாளுமன்றம் (மாநிலமன்றம்) அமைந்துள்ளது. தொராண்டோ மக்களுக்காக 22 உறுப்பினர்கள் ஒன்ராறியோ மாகாண நாடாளுமன்றத்திலும் (மாநிலமன்றத்திலும்), மற்றுமொரு 22 உறுப்பினர்கள் மத்திய அரசின் நாடாளுமன்றத்திலும் பிரதிநிதியாக இருந்து பணி புரிகிறார்கள்.  
தொராண்டோ நகராட்சி மக்களால் தேர்வு செய்யப்பட்ட 44 நகர மன்ற உறுப்பினர்களையும், தொராண்டோ நகர பிதாவையும் கொண்ட நகர மன்றத்தினால் நிர்வாகிக்கப்படுகின்றது. நகர மன்றத்து தேர்தல் மூன்று வருடங்களுக்கு ஒருமுறை நடைபெறுகின்றது. நகராட்சி போக்குவரத்து, கழிவுப்பொருள் அகற்றல், சமூக சேவைகள், பூங்கா பராமரிப்பு, சுற்றுச் சூழல், சுற்றுலாத்துறை போன்றவற்றில் கவனம் செலுத்துகின்றது.
# தொராண்டோ

## பொருளாதாரம்

தொராண்டோ, உலக வர்த்தக மற்றும் நிதியியல் மையங்களிலொன்றாக விளங்குகின்றது. தொராண்டோ பங்குச் சந்தையானது சந்தை முதலீட்டின் அடிப்படையில் உலகின் ஏழாவது பெரிய பங்குச்சந்தையாக விளங்குகின்றது. இந்நகரம் ஊடகம், தொலைத்தொடர்பு, தகவல் தொழில்நுட்பம் மற்றும் திரைப்படத்துறைகளின் முக்கிய நிலையமாகத் திகழ்கின்றது.
# தொராண்டோ

## கல்வி

இந்நகரத்தில் மூன்று பல்கலைக்கழகங்களும், நான்கு தொழிற் கல்லூரிகளும், ஒரு பெரிய ஓவியக் கல்லூரியும், பல தனியார் கல்வி நிறுவனங்களும், ஆய்வு கூடங்களும் மற்றும் பல சிறந்த நூலகங்களும் அமைந்துள்ளன.  
தொராண்டோ பல்கலைக்கழகம் கனடாவின் முதன்மைப் பல்கலைக்கழகமும், உலகில் மிகச்சிறந்த பல்கலைக்கழகங்களில் ஒன்றும் ஆகும். இதன் மூன்று வளாகங்களிலும் 70,000 மாணவர்கள் கற்கின்றார்கள். யோர்க் பல்கலைக்கழகம் அதிகாரப்பூர்வ இரு மொழி பல்கலைக்கழகமாகும். றயர்சன் பல்கலைக்கழகம் நல்ல பொறியியல், பத்திரிகை துறைகளை கொண்டுள்ளது.
# தொராண்டோ

## தொராண்டோவின் சிறப்பு இடங்கள்

- சிஎன் கோபுரம் – (CN Tower)
- ஒன்ராறியோ அறிவியல் நடுவம் – (Ontario Science Centre )
- தொராண்டோ விலங்குக் காட்சிச்சாலை – (Toronto Zoo)
- றோயல் ஒன்ராறியோ அருங்காட்சியகம் – (Royal Ontario Museum)
- ஒன்ராறியோ ஓவியக் காட்சிக்கூடம் – (Art Gallery of Ontario)
- ரோயல் இசைப் பயிலகம் – (Royal Conservatory of Music)
- கனடாவின் தேசிய பலே
- Bata Shoe Museum
- டொராண்டோ குறிப்புதவி நூலகம் – (Toronto Reference Library)
- ஒன்ராறியோ பிளேசு – (Ontario Place)
- தொராண்டோ நகர மண்டபம் (Toronto City Hall)
- மாகாண நாடாளுமன்றம் – (Queens Park – Ontario Parliament)
- டன்டாசு சதுக்கம் – (Dundas Square)
- ஈட்டன்சு பேரங்காடி – (Eatons Shopping Center)
- Hockey Hall of Fame
- ரோயேர்சு மையம் – (Rogers Center/Skydome)
- கனடா வியனுலகம் – (Canada's Wonderland)
- ஏர் கனடா சென்டர் (Air Canada Centre)
- தொராண்டோ தீவுகள் – (Toronto Islands – Centreville Amusement Park)
- :
# தொராண்டோ

## தொராண்டோ தமிழர்கள்

தொராண்டோவில் 200 000-க்கும் மேற்பட்ட [[தமிழர்கள் வசிப்பதாக பொதுவாகக் கருதப்படுகின்றது. பெரும்பாலானவர்கள் 1983க்குப் பின்னர் இலங்கை இனக்கலவரங்கள் காரணமாக இங்கு அகதிகளாக வந்து குடியுரிமை பெற்ற ஈழத்தமிழர்கள் ஆவார்கள். பலர் தொராண்டோ சமூகத்தின் அடிமட்டத்திலேயே வாழ்க்கையை ஆரம்பித்தாலும், தொராண்டோ தரும் கல்வி, தொழில் வசதிகளை பயன்படுத்தி நல்ல முன்னேற்றம் கண்டு வருகின்றார்கள்.
தொராண்டோவின் அதிகாரப்பூர்வ இணையதளம் தமிழிலும் கிடைக்கிறது.
# தொராண்டோ

## வழிபாட்டு இடங்கள்

- சிரீ மீனாட்சி அம்மன் கோவில்
# தொராண்டோ

## சகோதர நகரங்கள்

;இரட்டை நகரங்கள்
- சொங்கிங், சீனா (1986)
- சிக்காகோ, ஐக்கிய அமெரிக்கா (1991)
- பிராங்க்ஃபுர்ட், ஜேர்மனி (1989)
- மிலான், இத்தாலி (2002)  
;நட்பு நகரங்கள்
- ஹோ சி மின் நகரம், வியட்னாம் (2006)
- கீவ், உக்ரைன் (1991)
- குயிட்டோ, ஈக்குவடோர் (2006)
- சகமிஹாரா, ஜப்பான் (1991)
- வார்சா, போலந்து (1990)
# பொங்கல் (உணவு)

**பொங்கல்** (*Pongal*) என்பது தென்னிந்தியாவில் அரிசி கொண்டு செய்யப்படும் உணவு வகையாகும். பொங்கல் உணவு சர்க்கரைப் பொங்கல், வெண் பொங்கல், மிளகுப் பொங்கல் எனப் பல வகைப்படும். மிளகுப் பொங்கல் காலை உணவாகவும், சர்க்கரைப் பொங்கல் இனிப்பாகவும் உண்ணப்படுகிறது. வெண் பொங்கல், பொங்கல் பண்டிகையின் போது பால், புது அரிசியைக் கொண்டு பொங்கப்படுகிறது.  
இது தமிழர்களின் பாரம்பரிய உணவு வகைகளில் ஒன்று ஆகும். இதில் பல்வேறு சத்துகள் அடங்கி இருக்கின்றன.  
பொங்கல் பண்டிகையின் போது வழமையாக எல்லா உழவர் இல்லங்களிலும் அறுவடையில் வந்த புது அரிசியைக் கொண்டு சர்க்கரைப் பொங்கல் பொங்கப்படுகிறது.  
உலையில் உள்ள நீரைப் பொங்கவிட்டுப் பொங்கல் செய்யப்படுவதால், *பொங்கல்* என்பதை ஆகு பெயராகவும் கருதலாம்.
# சப்த தீவுகள்

**சப்த தீவுகள்** என்பது இலங்கையின் வட மாகாணத்தில், யாழ்ப்பாண மாவட்டத்தின் தென் மேற்குத் திசையில் அமைந்துள்ள ஏழு தீவுகளே ஆகும். "சப்த" என்னும் சொல் சமசுக்கிருத மொழியில் ஏழு என்னும் பொருளைக் கொண்டது. எனவே ஏழு தீவுகளுக்கு இப்பெயர் வழங்கிவருகின்றது. அவ் ஏழு தீவுகளும் பின்வருமாறு:  
1. லைடன் தீவு (வேலணைத்தீவு)
1. புங்குடுதீவு
1. நயினாதீவு (மணிபல்லவம்/ மணிபல்லவத் தீவு)
1. காரைநகர்
1. நெடுந்தீவு
1. அனலைதீவு
1. எழுவைதீவு
# சப்த தீவுகள்

## யாழ் தீவுகள்

இவற்றுள் லைடன் தீவு, புங்குடுதீவு, காரைநகர் ஆகியவை கடல்வழிச் சாலைகள் மூலம் யாழ்ப்பாணக் குடாநாட்டுடன் இணைக்கப்படுள்ளன. ஏனைய நான்கு தீவுகளான எழுவைதீவு, நெடுந்தீவு, நயினாதீவு, அனலைதீவு என்பவற்றுக்கு யாழ்ப்பாணக் குடாநாட்டிலிருந்து கடல்வழிப் போக்குவரத்துத் தொடர்பு மட்டுமே உண்டு. இவை தவிர யாழ் குடாநாட்டை அண்டியுள்ள சில மனிதர் வாழாத தீவுகளும், கச்சதீவும் இதற்குள் அடங்குவதில்லை.  
முன்னர் ஏழாக இருந்து பின்னர் பல தனித் தீவுகளாகப் பிரிந்து பல தீவுகள் காணப்படுகின்றன. அவ்வாறு பிரிந்த தீவுகளாக மண்டைதீவு உட்பட, 1974 ஆம் ஆண்டு கச்சத்தீவு ஒப்பந்தப்படி இந்தியாவின் கட்டுப்பாட்டில் இருந்த கச்சத்தீவு வரை சிறிய தீவுகள் யாழ் தீபகற்பத்தில் அமைந்துள்ளன. ஆகவே ஏழு தீவுகள் என்ற பெயரில் கருத்தியல் சிக்கலை உருவாக்குகின்றன. யாழ் குடாவில் காணப்படும் பிற தீவுகள் பின்வருமாறு:  
- சிறு தீவு
- குருசடித்தீவு
- கண்ணன் தீவு
- காரைதீவு (வேலணை)
- குறிகாட்டுவான்
- நடுத்துருட்டி
- பாலை தீவு
- பாறை தீவு
- புளியந்தீவு
- தொரட்டப்பிட்டி
- காக்காரத்தீவு
# சப்த தீவுகள்

## சப்த தீவுகளின் பெயர் விபரங்கள்

சப்த தீவுகள் கந்தபுராணத்தில் வேறு பெயர் கொண்டும், ஒல்லாந்தர் காலத்தில் ஒல்லாந்து நாட்டின் முக்கிய நகரங்கள் அல்லது தீவுகள் பெயர் இட்டு அழைத்தனர். அவற்றின் விபரம் பின்வருமாறு:  
| பெயர் | ஆங்கிலத்தில் | இடச்சில் | கந்தபுராண பெயர் |  |
| --- | --- | --- | --- | --- |
| வேலணைத்தீவு | Velanaitivu | Leiden (லைடன்) | சூசை |  |
| புங்குடுதீவு | Punkudutivu | Middleburgh | கிரவுஞ்சம் |  |
| நயினாதீவு | Nainativu | Harlem | சம்பு |  |
| காரைநகர் | Karaitivu | Amsterdam | சாகம் |  |
| நெடுந்தீவு | Neduntheevu | Delft (டெல்ப்ற்) | புட்கரம் |  |
| அனலைதீவு | Analaitivu | Rotterdam | கோமேதகம் |  |
| எழுவைதீவு | Eluvaitivu | Ilha Deserta | இலவு | } |
# சப்த தீவுகள்

## வரலாறு

தீவுகளில் மக்களின் ஆரம்ப குடியேற்றம், வாழ்வு முறை, ஆட்சி முறைகள் பற்றிய வரலாற்று தகவல்கள் மிக அரிதாகவே கிடைக்கின்றன. இடப் பெயர்களை வைத்து நோக்குகையில் இலங்கை மீதான தென் இந்திய கடல் படையெடுப்புகளில் இத்தீவுகளில் படைகளை அல்லது தனைகளை தங்க வைத்திருக்கலாம் என்று தெரிகின்றது. மேலும் ஊர்காவற்துறை போன்ற துறைகளும் முக்கியத்துவம் பெற்று விளங்கின. மேலும், தீவு மக்களின் உணவு, மொழி போன்ற சில அம்சங்கள் கேரள மக்களுடன் ஒப்பிடத்தக்கவை.  
போர்த்துகேயர் (1505–1658), ஒல்லாந்தர் (1656–1796) ஆகியோரின் காலனித்துவ ஆட்சியின் கீழ் கிறிஸ்தவ குருமார்கள் வந்து போதித்து பலர் கிறிஸ்தவ மதத்தை தழுவினார்கள்.
# சப்த தீவுகள்

## சமூகம்

யாழ் சமூகத்தை ஒத்த சாதிய படிநிலை அடுக்கமைவே இங்கும் நிலவியது. குறிப்பாக "குடிமைகள்" என்று அழைக்கப்படும் ஒடுக்கப்பட்டோர், வயல்களிலிலும், மேற் சாதி வீடுகளிலும் கூலி வேலைக்கு நிர்ப்பந்திக்கப்பட்டு சுரண்டப்பட்டனர். மேலும், சம ஆசனம், சம போசனம் மறுக்கப்பட்டு இழிவுபடுத்தப்பட்டனர். இவர்களை தவிர, மீனவ சமூகமும் ஒதுக்கப்பட்ட ஒரு பிரிவினராகவே வாழ்ந்தனர். தற்போது, இச் சாதி கட்டமைப்பு தீவு பகுதிகளில் மிதமாக இடம்பெற்ற கிறீஸ்தவ மத மாற்றம், பின்னர் ஏற்பட்ட புலப் பெயர்வு காரணமாக மிகவும் வலுவற்று இருக்கின்றது.  
யாழ் சமூகத்துடன் ஒப்பிடுகையில் குறிப்பிடத்தக்க வேறுபாடுகள் உண்டு. யாழ் குடாநாடு போலின்றி தீவுகளில் கல்வி வசதி குறைவு, அதன் காரணமாக பலர் வியாபாரத்தில் ஈடுபட்டனர். இக் கூற்றை கா.சிவத்தம்பியின் *யாழ்ப்பாணம்: சமூகம், பண்பாடு, கருத்துநிலை* என்ற நூல் பின்வருமாறு விபரிக்கின்றது: "வியாபாரத்தை பொறுத்தமட்டில், (இத்தகைய) கல்வி வசதிகள் பெருமளவில் கிடையாத தீவுப்பகுதியினரே பெரும்பாலும் வெளிப் பிரதேசங்களில் கடைகள் நிறுவினர். இன்றும் இந்நிலைமை ஓரளவு தொடர்ந்து நிலவுவதைக் காணலாம். காரைநகர், புங்குடு தீவு முதலிய தீவுகளை சேர்ந்தவர்கள் இத்துறையில் முன்னோடிகளாக விளங்கினார்".  
இலங்கையின் வட மாகாணத்துக்கு உள்ளேயும் கிளிநொச்சி மற்றும் வன்னிப் பகுதிகளில் விவசாயக் குடியேற்றங்கள் ஏற்படுத்தப்பட்டபோது அங்கே இடம்பெயர்ந்து குடியேறியோரில் பெரும்பகுதியினர் தீவுப்பகுதிகளைச் சேர்ந்த மக்களே.  
"திரைகடல் ஓடியும் திரவியம் தேடு" என்பதற்கமைய ஈழப் போர் காலத்தில் தீவுப் பகுதி மக்கள் பெரும்பாலனவர்கள் புலம் பெயர்ந்து விட்டார்கள். ஆரம்பத்திலேயே அவர்களுக்கு இருந்த வியாபார வெளி தொடர்புகள் இப் புலம் பெயர்வை உந்துவித்திருக்கலாம். பொரும்பாலான புலம் பெயர்ந்தவர்கள் ஐரோப்பிய நாடுகளிலும், ஆஸ்திரேலியா மற்றும் கனடாவிலும் சிதறி வாழுகின்றார்கள்.
# சப்த தீவுகள்

## பொருளாதாரம்

விவசாயம், மீன்பிடி, வியாபாரம் ஆகிய மூன்று துறைகளுமே தீவுகளின் பொருளாதார அடிப்படை. நில வளம், நீர் வளம் விவசாயத்துக்கு அவ்வளவு ஒத்துழைக்காவிடினும் நெல், தோட்ட செய்கை, மற்றும் வியாபாரப் பயிரான புகையிலை செய்கையும் மேற்கொள்ளப்படுகின்றது. இத் தீவுகளின் புவியியல் சூழல் மீன்பிடித்தலுக்கு மிகவும் ஏற்றதாக இருக்கின்றது. தீவக மக்கள் கொழும்பு, தென் இந்தியா மற்றும் பிற நாடுகளிலும் வியாபாரத் தொடர்புகளை பேணியும், வியாபார தாபனங்களை உருவாக்கியும் பொருள் ஈட்டுவதில் ஈடுபட்டு வந்தனர், வருகின்றனர். இங்கும், யாழிலும் உற்பத்தியாகும் பல பொருட்களை இவ் வியாபரிகளே பல பிரதேசங்களிலும் சந்தைப்படுத்துகின்றார்கள். தீவக பொருளாதார கட்டமைப்பை யாழ்ப்பாண அரச உத்தியோக, உயர் கல்வி, தொழில் ரீதியிலான பொருளாதார கட்டமைப்போடு ஒப்பிட்டு வேறுபாடு சுட்டலாம்.
# சப்த தீவுகள்

## புலம்பெயர்ந்தோர் ஊர் ஒன்றியங்கள்

இத் தீவுகளில் இருந்து இடம் பெயர்ந்தோர் அத்தீவுகளின் சார்பாகவோ, அல்லது அத்தீவுகளில் உள்ள கிராமங்களின் சார்பாகவோ ஊர் ஒன்றியங்கள் அமைத்து அத் தீவுகளில் சமூக சேவை செய்து வருகின்றார்கள். ஆபத்து உதவிகள், வைத்திய உதவிகள், பாடசாலைகள் மீள் கட்டமைப்பு, சனசமூக நிலையங்கள் பராமரிப்பு, தொழில் வள உதவிகள், பொருள் சந்தைப்படுத்தல், ஏற்றுமதி உதவிகள், போக்குவரத்து மேம்படுத்தல், மின்சத்தி வழங்குதல், கணணி கல்வி ஊக்குவிப்பு, தொலை தொடர்பு மேம்படுத்தல், குழந்தைகள்-முதியோர்-நோய்வாய்பட்டோர் பராமரிப்பு, கோயில்கள் பராமரிப்பு மற்றும் விழா எடுத்தல் போன்ற பல சேவைகளில் ஈடுபட்டு அங்கிருக்கும் மக்களின் நலனில் அக்கறை காட்டி வருகின்றனர்.
# சப்த தீவுகள்

## யாழ் தீவகப்பகுதிகளின் அட்டவணை

| தீவுகள் | ஆள்கூற்று | பரப்பு
(கி.மி<sup>2</sup>) | சனத்தொகை
(கிட்டத்தட்ட) |
| --- | --- | --- | --- |
| அனலைதீவு | <small></small> | align=4.82 | align=2,200 |
| சிறு தீவு | <small></small> | align=0.28 |  |
| எழுவைதீவு | <small></small> | align=1.40 | align=800 |
| கச்சத்தீவு | <small></small> | align=0.68 |  |
| காக்காரத்தீவு | <small></small> | align=0.14 | ஆட்களற்றது |
| கண்ணன் தீவு | <small></small> | align=1.22 |  |
| காரைதீவு | <small></small> | align=0.97 |  |
| காரைநகர் | <small></small> | align=22.95 | align=8,600 |
| லைடன் தீவு (வேலணைத்தீவு) | <small></small> | align=64.01 | align=16,300 |
| குறிகாட்டுவான் | <small></small> | align=0.38 |  |
| மண்டைதீவு | <small></small> | align=7.56 | align=900 |
| நடுத்துருட்டி | <small></small> | align=0.88 |  |
| நயினாதீவு | <small></small> | align=4.22 | align=2,700 |
| நெடுந்தீவு | <small></small> | align=47.17 | align=4,200 |
| பாலை தீவு | <small></small> | align=0.16 |  |
| பாறை தீவு | <small></small> | align=0.38 | ஆட்களற்றது |
| புளியந்தீவு | <small></small> | align=0.44 |  |
| புங்குடுதீவு | <small></small> | align=22.56 | align=3,600 |
| தொரட்டப்பிட்டி | <small></small> | align=0.14 |  |
# சப்த தீவுகள்

## துணை நூல்கள்

- கா. சிவத்தம்பி. (2000). *யாழ்ப்பாணம்: சமூகம், பண்பாடு, கருத்துநிலை*. கொழும்பு: குமரன் புத்தக நிலையம்.
- சதாசிவம் சேவியர். (1997). *சப்த தீவு*. சென்னை: ஏஷியன் அச்சகம்.
- செந்தி செல்லையா (தொகுத்த.). (2001). *பிறந்த மண்ணில் பெற்ற சுகந்தம்*. சென்னை: மணிமோகலை பிரசுரம்.
- சு. சிவநாயகமூர்த்தி. (2003). *நெடுந்தீவு மக்களும் வரலாறும்*. ரொறன்ரோ, கனடா.
- இ. பாலசுந்தரம். (2002). *இடப்பெயர் ஆய்வு: யாழ்ப்பாண மாவட்டம்*. ரொறன்ரோ: தமிழர் செந்தாமரை.
# வேலணை

**வேலணை** (*Velanai*) இலங்கையின் யாழ்ப்பாண மாவட்டத்தின் தெற்கே உள்ள வேலணைத்தீவில் உள்ள ஒரு கிராமம் ஆகும்.
# வேலணை

## பெயர் வரலாறு

வேலணை என அழைக்கப்பட என்ன காரணம் என்று தெளிவான பதிவுகள் இல்லாவிடினும் சில பொதுவான கருத்துக்கள் நிலவுகின்றது.
வேல் + அணை = வேலணை; "வேல் அணைந்த இடம்" என்றும் முருக வழிபாடு இந்தத் கிராம மக்களிடம் முதன்மை பெற்றிருந்தனால் “வேலன் இணைந்த இடம்” என்றும் பின்னாட்களில் மருவி வேலணை எனவும், பண்டை நாளில் வேலன் என்ற தலைவனின் பொறுப்பில் நிர்வகிக்கப்பட்டு வந்தமையினால் வேலணை எனப் பெயர் பெற்றது என்றும் சில பொதுவான கருத்துக்கள் நிலவுகின்றது.. மேலும் கடம்பன் என்ற கடற்கொள்ளையனை அடக்குவதற்காக வேலன் என்ற சங்ககால தென்னாட்டு இளவரசன் வந்து தரையிறங்கிய இடம் வேலணை என்றும் “வெண்ணிலவுப் பெண்ணரசி” என்ற நாவலில் மீ.ப.சோமு குறிப்பிட்டுள்ளார்.
# வேலணை

## புவியியல் அமைவிடம்

யாழ்ப்பாணக் குடாநாட்டிற்குத் தென்மேற்காக உள்ள வேலணைத்தீவில் வடக்கில் சரவணைக்கும் கிழக்கில் மண்கும்பானுக்கும் இடைப்பட்ட ஏறத்தாழ 15சதுரகிமீ பரப்பளவு கொண்ட ஒரு பகுதியே வேலணைக் கிராமம்.
# வேலணை

## வானிலையும் காலநிலையும்

வானிலையும் காலநிலையும் யாழ்ப்பாணக் குடாநாட்டின் நிலைகளுடன் ஒத்துக் காணப்படினும் இங்கு வெப்பநிலை சற்று உயர்வாகவும் சோளக வாடைக்காற்றின் தாக்கம் அதிகமாகவும் மழைவீழ்ச்சி, பனித்தாக்கம் சற்றுக் குறைவாகவும் உள்ளது. சராசரி வெப்பநிலை 31<sup>O</sup>C யாகவும் மார்கழி-தை மாதங்களில் 29-30<sup>O</sup>C யாகவும் இருக்கும். மேலும் இங்கு கடலின் தாக்கம் அதிகமாக இருப்பதால் பகல் இரவு வெப்பநிலை வேறுபாடு மிகவும் குறைவாக இருக்கின்றது. புரட்டாதி பிற்பகுதியிலிருந்து மார்கழி வரை கூடிய மழைவீழ்ச்சி கிடைக்கின்றது. சராசரி மழைவீழ்ச்சி 35-50மிமி இடைப்பட்டதாகும்.
# வேலணை

## வரலாற்றுக் குறிப்புகள்

வரலாற்று ரீதியாக வேலணைக் கிராமத்தின் குடிசன வளர்ச்சியினை நோக்கின் இந்தக் கிராமம் யாழ்ப்பாண இராச்சிய காலத்திலேயே முக்கியம் பெற்று விளங்கியது. போர்த்துக்கேயர் காலத்தில் இக்கிராமத்திற்கு அருகாமையில் அமைந்திருந்த ஊர்காவற்றுறை, கரம்பொன், நாரந்தனை போன்ற கிராமங்களில் வாழ்ந்த மக்கள் பலர் கத்தோலிக்க மதத்தினைத் தழுவ, வேலணை மக்கள் சைவ சமயத்தவர்களாக விளங்கினர். பின்னர் வந்த ஒல்லாந்தர் காலத்தில் இந்தக் கிராமத்தில் மாற்றங்கள் நிகழ்ந்ததாக வரலாறு இல்லை. பிரித்தானியர் ஆட்சிக் காலத்தில் 1860-1875 காலப்பகுதியில் யாழ்ப்பாணக் குடாநாட்டை தாக்கிய வாந்திபேதி நோயினால் வேலணைக் கிராமத்தில் பலரும் பாதிக்கப்பட்டு இருந்தனர்.  
மேலும் தமிழர்கள் வழிபட்டுவரும் கோவில்களிலே மிகப் புராதனமானவற்றில் வேலணை கிழக்கில் உள்ள வேலணை, பெருங்குளம் ஸ்ரீ முத்துமாரி அம்பாள் கோவிலும் ஒன்று எனக் கருதப்படுகிறது. ஒல்லாந்தர் காலத்துப் பழமையான பத்திரங்களிலிருந்து தொகுக்கப்பட்டு ஆங்கிலேயரினால் சேமித்துவைத்திருக்கும் அரசாங்கக் கச்சேரிப் பதிவேடுகளிலே இந்தக் கோவில் பற்றிய குறிப்புகள் உள்ளது. மேலும் பண்டுதொட்டு இந்தக் கோவிலிலே மிருகபலி இடப்பட்டு வழிபடும் வழக்கம் இருந்தாக அரசாங்கக் கச்சேரிப் பதிவேடுகள் குறிப்பிடுகின்றன
- வங்களாவடி முருகன் கோவில்
- சிற்பனை முருகன் ஆலயம்
- வேலணை பெருங்குளம் ஸ்ரீ முத்துமாரி அம்பாள் கோயில்
- வேலணை துறையூர் சிவசுப்பிரமணிய சுவாமி கோயில்
- ஆலம்புலம் கந்தபுராண மரம்
- கோபுரத்தடி ஞானவைரவர் கோவில்
- செம்மணத்தி நாச்சியார் ஆலயம்
- அம்பிகை நகர் ஸ்ரீ மகேஸ்வரி அம்மன் ஆலயம்
- தெப்பக்குளம் நால்வர் மடம்
- தனித்திரு அன்னம்
- வேலணை மேற்கு பெரியபுலம் மகாகணபதிப் பிள்ளையார் (முடிப்பிள்ளையார்) ஆலயம்
- வேலணை இலந்தைவனம் ஸ்ரீ சித்திவிநாயகர் ஆலயம்
- பள்ளம்புலம் முருகமூர்த்தி திருக்கோவில்
- வேலணை துறையூர் இலந்தைவனம் ஹரிஹரபுத்திர ஐயனார் ஆலயம்
- மயிலைப்புலம் ஐயனார் ஆலயம்
- செட்டிபுலம் காளவாய்த்துறை ஐயனார் ஆலயம்
- வேலணை கிழக்கு தவிடுதின்னிப் பிள்ளையார் கோவில்
- வேலணை கிழக்கு அரசபுரம் பெரும்படை ஐயனார் கோவில்
- வேலணை விழாப்புலம் காளிகா பரமேஸ்வரி அம்பாள் தேவஸ்தானம்
- நடராசப் பெருமான் கோவில்
- வேலணை வடக்கு சோளாவத்தை ஸ்ரீ ஞானவைரவர் ஆலயம்
- வேலனை மேற்கு சங்கத்தார்கேணி ஆதிவைரவர் ஆலயம்
- சாட்டி சிந்தாத்திரை மாதா கோவில்
- வேலணை வங்களாவடி அமெரிக்கன் மிஷன் தேவாலயம்
# வேலணை

## துணை நூல்கள்

- கா. சிவத்தம்பி. (2000). *யாழ்ப்பாணம்: சமூகம், பண்பாடு, கருத்துநிலை*. கொழும்பு: குமரன் புத்தக நிலையம்.
- சதாசிவம் சேவியர். (1997). *சப்த தீவு*. சென்னை: ஏஷியன் அச்சகம்.
- செந்தி செல்லையா (தொகுத்த.). (2001). *பிறந்த மண்ணில் பெற்ற சுகந்தம்*. சென்னை: மணிமேகலை பிரசுரம்.
- சு. சிவநாயகமூர்த்தி. (2003). *நெடுந்தீவு மக்களும் வரலாறும்*. டொரண்டோ, கனடா.
- இ. பாலசுந்தரம். (2002). *இடப்பெயர் ஆய்வு: யாழ்ப்பாண மாவட்டம்*. ரொறன்ரோ: தமிழர் செந்தாமரை.
# கரம்பொன்

**கரம்பொன்** (*Karampon*) இலங்கையின் யாழ்ப்பாண மாவட்டத்தின் தெற்கே உள்ள லைடன் தீவில் உள்ள ஒரு கிராமம் ஆகும்.
# கரம்பொன்

## வழிபாட்டிடங்கள்

அவற்றுள் சில:
- கரம்பொன் கிழக்கு வட்டுவில் முருகமூர்த்தி கோவில்
- மேலைக்கரம்பொன் முருகமூர்த்தி கோவில்
- கணபதீஸ்வரம் சிவன் கோவில்
- ஒழுவில் ஞானவைரவர் ஆலயம்
- கரம்பொன் மேற்கு கண்ணகி அம்மன் ஆலயம்
- கரம்பொன் கிழக்கு காளி புவனேஸ்வரி அம்மாள் ஆலயம்
- கரம்பொன் மேற்கு தேவன்கணைப் பிள்ளையார் கோவில் (பருத்தியடைப்பு)
- கரம்பொன் சீரடி சாய்பாபா ஆலயம்
- கரம்பொன் புனித செபஸ்தியார் ஆலயம்
- கரம்பொன் புனித வேளாங்கன்னி ஆலயம்
- மெலிஞ்சிமுனை கிறிஸ்து அரசர் ஆலயம்
# கரம்பொன்

## பாடசாலைகள்

அவற்றுள் சில:
- கரம்பொன் சண்முகநாத மகா வித்தியாலயம்
- கரம்பொன் சிறிய புஷ்ப மகளிர் மகா வித்தியாலயம்
- கரம்பொன் சிவகுருநாத வித்தியாலயம்
# கரம்பொன்

## கரம்பொனைச் சேர்ந்தவர்கள்

- தனிநாயகம் அடிகள், தமிழறிஞர்
- அல்பிரட் தம்பிஐயா, தொழிலதிபர், அரசியல்வாதி
- பஸ்தியாம்பிள்ளை தியோகுப்பிள்ளை, முன்னாள் யாழ்ப்பாண ஆயர்
- வி. நவரத்தினம், அரசியல்வாதி
- எஸ். புண்ணியமூர்த்தி, வானொலி அறிவிப்பாளர்
- நீ. வ. அந்தோனி, அண்ணாவியார்
- காவலூர் ராசதுரை
- ஜஸ்ரின் ஞானப்பிரகாசம்
- சேவியர் தனிநாயகம்
- எஸ். ஏ. டேவிட்
- சோ. சிவபாதசுந்தரம்
- மகாதேவ சுவாமிகள்
# கரம்பொன்

## மேற்கோள் நூல்கள்

- கா. சிவத்தம்பி, *யாழ்ப்பாணம்: சமூகம், பண்பாடு, கருத்துநிலை*, குமரன் புத்தக நிலையம்,கொழும்பு,(2000).
- சதாசிவம் சேவியர், *சப்த தீவு*, ஏசியன் அச்சகம், சென்னை, (1997).
- செந்தி செல்லையா (தொகுப்பு.), *பிறந்த மண்ணில் பெற்ற சுகந்தம்*, மணிமோகலை பிரசுரம்,சென்னை, (2001).
- சு. சிவநாயகமூர்த்தி, *நெடுந்தீவு மக்களும் வரலாறும்*, ரொறன்ரோ, கனடா (2003).
- இ. பாலசுந்தரம், *இடப்பெயர் ஆய்வு, யாழ்ப்பாண மாவட்டம்* தமிழர் செந்தாமரை, ரொறன்ரோ: (2002).
# ஓ கனடா

**"ஓ கனடா"** கனடாவின் தேசிய கீதம் ஆகும். இந்த கீதத்தின் முதல் ஆக்கம் பிரெஞ்சு மொழியில் சர் அடொல்ப் பேஸில் ரூத்தீயே (Sir Adolphe Basile Routhier) என்பவரால் எழுதப்பட்டது. தற்போதைய ஆங்கில மொழியாக்கம் ரொபேற் ஸ்ரான்லி வியர் ( Robert Stanley Weir) என்பவரால் 1908ம் ஆண்டு எழுதப்பட்டது. தமிழ் மொழி ஆக்கம் கவிஞர் கந்தவனம் என்பவரால் எழுதப்பட்டது.
# ஓ கனடா

## தமிழ் மொழியாக்கம்

*ஓ கனடா! எங்கள் வீடும் நாடும் நீ!*
:*உந்தன் மைந்தர்கள்*  
*உண்மை தேச பக்தர்கள்!*
:*நேரிய வடக்காய், வலுவாய், இயல்பாய்*  
*நீ எழல் கண்டு (உ)வப்போம்!*
:*எங்கும் உள்ள நாம், ஓ கனடா*  
*நின்னைப் போற்றி அணிவகுத்தோம்!*
:*எம்நிலப் புகழை, சுதந்திரத்தை*  
*என்றும் இறைவன் காத்திடுக!*  
*ஓ கனடா, நாம் நின்னைப் போற்றி*  
:*அணிவகுத்தோம்!*  
*ஓ கனடா, நாம் நின்னைப் போற்றி*
:*அணிவகுத்தோம்!*
# ஓ கனடா

## ஆங்கில மொழியாக்கம்

: *O Canada! Our home and native land!*
: *True patriot love in all thy sons command.*
: *With glowing hearts we see thee rise,*
: *The True North strong and free!*
: *From far and wide, O Canada,*
: *We stand on guard for thee.*
: *God keep our land glorious and free!*
: *O Canada, we stand on guard for thee.*
: *O Canada, we stand on guard for thee.*
# ஓ கனடா

## பிரெஞ்சு மொழியாக்கம்

<table =0>
<tr>
<td>
*Ô Canada ! Terre de nos aïeux,*  
*Ton front est ceint de fleurons glorieux !*  
*Car ton bras sait porter l'épée,*  
*Il sait porter la croix;*  
*Ton histoire est une épopée*  
*Des plus brillants exploits.*  
*Et ta valeur de foi trempée*  
*Protégera nos foyers et nos droits*;  
*Protégera nos foyers et nos droits.*
</td><td>
**Gloss of the French lyrics:**  
<I>O Canada! Home of our ancestors,  
Your brow is wreathed with glorious garlands!  
Just as your arm knows how to wield the sword,  
It also knows how to bear the cross;  
Your history is an epic  
Of the most brilliant feats.  
And your valour steeped in faith  
Will protect our homes and our rights;  
Will protect our homes and our rights.</i>
</td></tr></table>
# ஓ கனடா

## இனுக்ரிருற் மொழி ஆக்கம்

:*Uu Kanata! nangmini nunavut!*
:*Piqujatii nalattiaqpavut.*
:*Angiglivalliajuti,*
:*Sanngijulutillu.*
:*Nangiqpugu, Uu Kanata,*
:*Mianiripluti.*
:*Uu Kanata! nunatsia!*
:*Nangiqpugu mianiripluti,*
:*Uu Kanata, salagijauquna!*
# செல்லப்பன் ராமநாதன்

**எஸ். ஆர். நாதன்** என்று அழைக்கப்படும் **செல்லப்பன் ராமநாதன்** (ஆங்கிலம்: *Sellapan Ramanathan* அல்லது S. R. Nathan; மலாய்: *S. R. Nathan*; சீனம்: 塞拉潘·拉馬·纳丹); என்பவர் சிங்கப்பூரின் ஆறாவது அதிபர்.  
இவர் 1999 செப்டம்பர் 1-ஆம் தேதி தொடங்கி, 2005 ஆகஸ்டு 18-ஆம் தேதி வரை சிங்கப்பூர் குடியரசுத் தலைவராகப் பதவி வகித்து வந்தவர். பின்னர் 2005 ஆகஸ்டு 18-ஆம் தேதி மறுபடியும் தேர்வு செய்யப்பட்டார்.  
இவரின் அதிபர் பதவிக் காலம் 2011 ஆகஸ்டு 31-ஆம் தேதி முடிவடைந்தது. இவர் சிங்கப்பூரில் நீண்ட காலம் சேவை செய்த அதிபர் எனும் பெருமையையும் பெறுகிறார்.  
31 ஜூலை 2016-இல் இவர் பக்கவாதத்தால் பாதிக்கப்பட்டார். சிங்கப்பூர் பொது மருத்துவமனையின் தீவிர சிகிச்சைப் பிரிவில் *(Singapore General Hospital's Intensive Care Unit)* அனுமதிக்கப்பட்டார். 2016 ஆகஸ்டு 22-ஆம் தேதி, அவரின் 92 வயதில் உயிர் துறந்தார்.
# செல்லப்பன் ராமநாதன்

## வாழ்க்கை வரலாறு

; அதிபர் நாதன்.]]  
இந்திய வம்சாவளியைச் சேர்ந்த நாதன், 1924-ஆம் ஆண்டு ஜூலை 3-ஆம் தேதி சிங்கப்பூரில் பிறந்தார். தந்தையார் பெயர் வி. செல்லப்பன். தாயாரின் பெயர் அபிராமி.  
குழந்தைப் பருவத்தில் தன் மூத்த சகோதரர்களுடன் ஜொகூர், மூவார் நகரின் கடல்கரைப் பகுதியில் வாழ்ந்தார். அவரின் மூன்று மூத்தச் சகோதரர்கள் சிறுவயதிலேயே இறந்து விட்டனர். அவரின் தந்தையார் மலாயா ரப்பர் தோட்டங்களுக்கு சேவை செய்யும் ஒரு வழக்கறிஞர் நிறுவனத்தில் ஓர் எழுத்தராக வேலை செய்து வந்தார்.
# செல்லப்பன் ராமநாதன்

## வாழ்க்கை வரலாறு

### குடும்பத்தில் வறுமை

1930-களில் ஏற்பட்ட உலகளாவிய பொருளாதார மந்தநிலை மற்றும் மலாயாவின் ரப்பர் விலைச் சரிவுகளின் காரணமாகக் குடும்பத்தில் வறுமை. நாதனின் தந்தையார் கடன் சுமைகளைச் சுமந்து குடும்ப வாழ்க்கையில் போராடினார். இருப்பினும் நாதனுக்கு எட்டு வயதாக இருக்கும் போது அவரின் தந்தையார் தற்கொலை செய்து கொண்டார்.  
இரண்டாம் உலகப் போருக்குப் பிறகு, வேலை செய்து கொண்டே, இங்கிலாந்து ஆக்ஸ்போர்ட் வோல்சி கல்வி நிலையத்தில் *(Wolsey Hall, Oxford)* அஞ்சல் படிப்பின் மூலம் தன் இடைநிலைக் கல்வியை முடித்தார்.  
அதோடு அப்போது சிங்கப்பூரில் இருந்த மலாயா பல்கலைக்கழகத்தில் படிக்கச் சென்றார். பல்கலைக்கழகத்தில் இரண்டாம் ஆண்டில் படிக்கும் போது, பல்கலைக்கழக சோசலிஸ்டு மன்றத்தின் *(University Socialist Club)* செயலாளராக ஆனார்.
1954-ஆம் ஆண்டில் சமூக ஆய்வுகளில் சிறப்புத் தேர்ச்சி பெற்று பட்டயம் பெற்றார்.  
அவரின் துணிச்சலுக்காக, ஆகஸ்ட் 1974-இல் அவருக்கு *பிங்காட் ஜசா கெமிலாங்* எனும் சிறப்புச் சேவைப் பதக்கம் *(Meritorious Service Medal)* வழங்கப்பட்டது.
# செல்லப்பன் ராமநாதன்

## வாழ்க்கை வரலாறு

### மூன்றாவது முறையாக அதிபர் பதவி

2011 ஜூலை 1-ஆம் தேதி, மூன்றாவது முறையாக அதிபராகப் பதவியேற்கப் போவது இல்லை என்று நாதன் அறிவித்தார். அவர் தன் வயதை ஒரு காரணமாகக் காட்டினார். தன்னுடைய 87-ஆவது வயதில் அதிபர் பதவியின் கனமான பொறுப்புகளச் சுமக்க இயலாது என்று அதிபர் பதவியை மறுத்து விட்டார்.  
அதே ஆண்டு செப்டம்பர் 1 ஆம் தேதி அவர் அதிபர் பதவியை விட்டு வெளியேறினார். புதிய அதிபராக டோனி டான் என்பவர் தேர்வு செய்யப்பட்டார்.
# செல்லப்பன் ராமநாதன்

## தனிப்பட்ட தகவல்

15 டிசம்பர் 1958-இல், ஊர்மிளா நந்தி *(Urmila Nandey)* (பிறப்பு 1929); என்பவரை அதிபர் நாதன் மணந்தார். அவருக்கு ஒரு மகன்; பெயர் ஒசித் *(Osith).* மற்றும் ஒரு மகள்; பெயர் ஜோதிகா *(Juthika).* மூன்று பேரக் குழந்தைகள்.
# செல்லப்பன் ராமநாதன்

## அரச மரியாதை

சிங்கப்பூர் கொடி அரைக் கம்பத்தில் பறக்கவிடப்படும் காட்சி]]  
அதிபர் நாதனுக்கு 31 ஜூலை 2016 காலை நேரத்தில் இதயப் பக்கவாதம் ஏற்பட்டது. சிங்கப்பூர் பொது மருத்துவமனையின் தீவிர சிகிச்சைப் பிரிவுக்கு கொண்டு செல்லப்பட்டார். 22 ஆகஸ்ட் 2016 இரவு 9:48 மணிக்கு, அவரின் 92 வயதில் மருத்துவமனையில் உயிர் துறந்தார்.  
நாதன் அவர்கள் சிங்கப்பூருக்கு ஆற்றிய சேவைகளுக்கு வழங்கப்படும் மரியாதையின் அடையாளமாக, 2016 ஆகஸ்டு 23-ஆம் தேதி முதல் 26-ஆம் தேதி வரை, நான்கு நாட்களுக்கு, சிங்கப்பூரின் அனைத்து அரசுக் கட்டிடங்களிலும் சிங்கப்பூர் தேசியக் கொடி அரைக் கம்பத்தில் பறக்கவிடப்பட வேண்டும் என்று சிங்கப்பூர் அரசாங்கம் உத்தரவிட்டது.  
பொதுமக்களின் பார்வைக்காகவும்; மரியாதையைச் செலுத்துவதற்காகவும்; நாதனின் உடல் 2016 ஆகஸ்டு 25-ஆம் தேதி சிங்கப்பூர் நாடாளுமன்ற வளாகத்தில் வைக்கப்பட்டு இருந்தது.
# செல்லப்பன் ராமநாதன்

## அரச மரியாதை

### இறுதி ஊர்வலத்தில் தஞ்சாவூர் மண்ணு எடுத்து பாடல்

2016 ஆகஸ்டு 26-ஆம் தேதி, அதிபர் நாதனைக் கௌரவிக்கும் வகையில் அரசு இறுதிச் சடங்கு நடைபெற்றது. அவரின் உடல் நாடாளுமன்ற வளாகத்தில் இருந்து கொண்டு செல்லப்பட்டது. அரசு இறுதி ஊர்வலத்தில் அவரின் உடல், அவரின் வாழ்க்கையில் முக்கியத்துவம் வாய்ந்த இடங்களைச் கடந்து சென்றது.  
சிங்கப்பூரின் பல்லினப் பாரம்பரியத்தை உருவகமாகக் கருதிய நாதனுக்கு மிகவும் பிடித்தமான பாடலான "தஞ்சாவூர் மண்ணு எடுத்து" எனும் பாடல் அவரின் இறுதி ஊர்வாத்தில் இசைக்கப்பட்டது. பொற்காலம் எனும் தமிழ்த் திரைப்படத்தின் பாடல்.  
அரசு இறுதிச் சடங்குகளைத் தொடர்ந்து, அவரின் உடல் மண்டாய் மயானத்தில் *(Mandai Crematorium)* தகனம் செய்யப்பட்டது.
- ஐக்கிய இராச்சிய வீர விருது - *Order of the Bath* 2006
- பிரவாசி பாரதீய சம்மான் - *Pravasi Bharatiya Samman* 2012
- ஆசிய-பசிபிக் பிராந்திய சிறப்புமிக்க சாரணர் விருது - *Asia-Pacific Regional Distinguished Scout Award* - 2005
- புகழ்பெற்ற முன்னாள் மாணவர் விருது - *Eminent Alumni Award* - National University of Singapore - 2014
- சிறப்புமிக்க சேவை விருது (தங்கம்) - *Distinguished Service Award (Gold)* - 2010
- அல்-கலிஃபா ஆர்டர் பஹரைன் - *Al-Khalifa Order Bahrain* - 2010
- *Doctor of Civil Law University of Mauritius* - 2011
- *Doctor of Letters (D.Litt.) National University of Singapore* - 2014
- *Distinguished Arts and Social Sciences Alumni Award, National University of Singapore* - 2015
# வீணை

**வீணை** (*veena*) ஒரு நரம்பு இசைக் கருவி. மிக அழகிய இசைக்கருவியான இது மிகவும் பிரபலம் வாய்ந்தது. இந்திய இசையின் பல நுட்பங்களையும், தத்துவங்களையும் இந்தக் கருவியின் மூலம் தெளிவாக வெளிப்படுத்தலாம்.
# வீணை

## வரலாறு

பண்டைக்காலம் தொட்டு வீணை வாசிக்கப்பட்டு வந்தாலும், கி.பி. 17-நூற்றாண்டில்தான் அது தற்போதைய உருவத்தை அடைந்தது. தஞ்சையை ஆண்ட ரகுநாதர் மன்னரின் காலத்தில் இது நிகழ்ந்தது.
# வீணை

## வீணையின் பாகங்கள்

குடம், மேற்பலகை, தண்டி, மாடச்சட்டம், சுரைக்காய், பிரடைகள், யாழிமுகம், மேளச்சட்டம், மெழுகுச்சட்டம், 24 மெட்டுக்கள், குதிரைகள், லங்கர், நாகபாசம் ஆகியவை வீணையின் பாகங்களாகும்.
# வீணை

## வீணையின் அமைப்பு

வீணை மீட்டு கருவிகளின் வகையைச் சேர்ந்தது. வீணையில் 3-1/2 ஸ்தாயிகள் வாசிக்கலாம். 4 தந்திகள் வாசிப்பதற்கும், 3 தந்திகள் சுருதிக்காகவும் தாளத்திற்காகவும் அமைந்துள்ளன. பலா மரத்தினால் வீணை செய்யப்படுகின்றது.  
தண்டியின் ஒரு பக்கத்தில் குடமும், மற்றொரு பக்கத்தில் யாளி முகமும் இணைக்கப்பட்டிருக்கும். தண்டி, குடப்பக்கத்தில் சற்றுப் பருத்தும், யாளி முனைப் பக்கத்தில் சற்றுச் சிறுத்தும் இருக்கும். தண்டியின் இரு பக்கங்களிலும் மெழுகுச் சட்டங்கள் உண்டு. அவைகளின் மேல் 2 ஸ்தாயிகளைத் தழுவிய 24 மெட்டுக்கள் மெழுகினாற் செய்யப்பட்டிருக்கும்.  
யாளி முகத்திற்கு அருகிலிருக்கும் சுரைக்காய் ஒரு தாங்கியாகவும், ஒலிபெருக்கும் சாதனமாகவும் பயன்படுகின்றது. 4 வாசிப்புத் தந்திகள் லங்கர்களின் நுனியிலுள்ள வளையங்களில் முடியப்பட்டு, குதிரையின் மேலும், மெட்டுக்களின் மேலும் சென்று பிரடைகளில் பிணைக்கப்பட்டிருக்கும்.  
நாகபாசத்தில் சுற்றப்பட்டிருக்கும் லங்கர்களின் மேல் உள்ள சிறுவளையங்கள் சுருதியைச் செம்மையாக சேர்ப்பதற்குப் பயன்படும். வளையங்களி நாகபாசப் பக்கமாகத் தள்ளினால் சுருதி அதிகரிக்கும். யாளியின் பக்கம் தள்ளினால் சுருதி குறைவடையும். மேலும், பிரடைகளை யாளி முகப்பக்கம் தள்ளினால் சுருதி குறைவடையும்.  
தஞ்சாவூர் வீணையில் குடத்தின் வெளிப்புறத்தில் 24 நாபுக்கள் கீறப்பட்டிருக்கும். ஒரே மரத்துண்டிலிருந்து தண்டியும் குடமும் குடைந்து செய்யப்பட்டுள்ள வீணைக்கு *ஏகாந்த வீணை*' என்று பெயர். வீணை குடத்தின் மேல் பலவகைகளில் பல ஒலித்துளைகள் வட்டவடிவமாகப் போடப்படிருக்கும்.
# வீணை

## வாசிப்புத் தந்திகள்

- சாரணி (ச)
- பஞ்சமம் (ப)
- மந்தரம் (ச)
- அநுமந்தரம் (ப)
# வீணை

## தாள-சுருதித் தந்திகள்

- பக்கசாரணி (ச)
- பக்கபஞ்சமம் (ப)
- ஹெச்சு சாரணி (ச்)
# வீணை

## வாசிக்கும் முறை

வலது கையின் ஆள்காட்டி விரலும் நடுவிரலும் கம்பிகளை மீட்டுவதற்கும், இடது கையின் ஆள்காட்டி விரலும் நடுவிரலும் வாசிப்பதற்கும் பயன்படுத்தப்படுகின்றன. தாள-சுருதித் தந்திகள் வலதுகை சுண்டுவிரலால் மீட்டப்படும். தந்திகளை மீட்டுவதற்காக சிலர் விரல்களில் *நெளி* அல்லது *மீட்டி* எனப்படும் சுற்றுக் கம்பிகளை அணிந்து கொண்டு மீட்டுவர். நகங்களால் மீட்டுவதும் உண்டு. வீணையை மீட்டுபவர் தன்னுடைய வலது கையில் மீட்டுகோளை அணிந்து மீட்டு கம்பிகளை இடது கையால் அழுத்தி, கீழ் தண்டிலுள்ள மீட்டு கம்பிகளை வலது கையால் மீட்டுவார்.  
தரையில் அமர்ந்து மடியில் வைத்து வலது தொடையால் தாங்கிக்கொண்டு வீணை மீட்டப்படும்.
# வீணை

## வீணை வகைகள்

பலவகையான வீணைகள் உள்ளன. அவற்றுட் சில:
- சரசுவதி வீணை
- உருத்திர வீணை
- விசித்திர வீணை
- மகாநாடக வீணை
# வீணை

## வீணைக்கு உகந்த பக்கவாத்தியங்கள்

- தம்புரா
- தவில்
# வீணை

## புகழ் பெற்ற வீணை இசைக் கலைஞர்கள்

- காரைக்குடி சாம்பசிவ ஐயர்
- வீணை சிட்டிபாபு
- எஸ். பாலச்சந்தர்
- வீணை தனம்மாள்
- வீணை காயத்ரி
- ஆர். பிச்சுமணி ஐயர்
- ஈமணி சங்கர சாஸ்திரி
# தவில்

**தவில்** என்பது நாதஸ்வரத்திற்குத் துணையாக வாசிக்கப்படும் தாள இசைக்கருவியாகும். கர்நாடக இசைக்கும் கிராமிய இசைக்கும் இது பயன்படுத்தப்படுகிறது. இது தோம்பு உருவத்தில் மரத்தால் செய்யப்பட்டிருக்கும். விழாக்காலங்களிலும்,திருமணம், குழந்தைக்குக் காது குத்தல் போன்ற நன்நிகழ்ச்சிகளிலும் இதன் பயன்பாடு அதிகம். விலங்கின் தோலால் இழுக்கப்பட்டு வளையத்தைக் கொண்டு ஓட்டில் கட்டப்படிருக்கும் இந்தக் கருவியில் ஒரு பக்கம் மறு பக்கத்தைவிடச் சற்று பெரியதாக இருக்கும். தவில் வாசிப்பவர் ஒரு தோல் கயிற்றால் தனது தோளின் மீது தவில் கருவியை மாட்டி முழக்குவார். சிறிய பக்கத்தில் மரத்தால் செய்யப்பட்ட குச்சியினாலும் பெரிய பக்கத்தை விரல்களாலும் முழக்குவர். விரல்களில் அரிசிக் கூழால் செய்யப்பட்டு உலர்த்தப்பட்ட கவசங்கள் அணிந்திருப்பார்கள். பெரும்பாலான தவில் கலைஞர்கள் சிறிய பக்கத்தை வலது கையால் குச்சி கொண்டும் பெரிய பக்கத்தை இடது கையால் கவசம் அணிந்த விரல்களைக் கொண்டும் முழக்குவர். எனினும், இடது கையால் குச்சியையும் வலது கையால் விரல்களையும் பயன்படுத்தும் கலைஞர்களும் இருக்கிறார்கள்.
# தவில்

## தவில் பாகங்கள்

தவிலின் உருளை வடிவிலான பகுதி பலா மரத்தினால் செய்யப்படுகிறது .இதன் சிறிய பக்கத்தில் இருக்கும் தோல் வளந்தலை என்று கூறப்படும். இது எருமைக்கன்றின் தோலால் செய்யப்படுகிறது .இதன் பெரிய பக்கத்தில் உள்ள தோல் தொப்பி என்று வழங்கப்படுகிறது. இது ஆட்டின் தோலினால் செய்யப்படுகிறது. இந்த தோலை தாங்கிப் பிடிக்கும் வளையங்கள் இரு பக்கமும் உண்டு. அவை மூங்கிலால் செய்யப்பட்டன.அந்த வளையங்கள் விரைவாக உடைவதால் தற்போது உருக்கு உலோகத்தால் செய்யப்படுகிறது .தோல் கயிறு கொண்டு கட்டப்பட்ட பகுதிகள் உருக்கு உலோகத்தால் செய்யப்படும் ஆணிகள் கொண்டு முடுக்கி விடப்படுகிறது .தவிலின் உருளை வடிவின் வெளிப்புறத்தில் உருக்கு உலோகத்தால் செய்யப்பட்ட வளையங்கள் இரண்டு பொருத்தப்படுகின்றன. அவற்றில் 22 துளைகள் உள்ளன. ஒவ்வொன்றிலும் 11 துளைகள் இருக்கும். ஒன்று சிறிய பக்கத் தோலைத் தாங்கி பிடித்து இருக்கும்; மற்றொன்று பெரிய பக்கத் தோலைப் பிடித்து இருக்கும் .இதனால் அவற்றில் எதாவது ஒரு பக்கம் கிழிந்து விட்டால் எளிதில் மாற்ற முடியும். முற்காலங்களில் இருபக்கமும் தோல் கயிற்றால் இணைக்கப்பட்டதால் ஒரு பக்கம் கிழிந்தாலும் இரண்டு பக்கத்தையும் கழற்றிப் பின் சரி செய்யும் முறை இருந்தது.
# தவில்

## தவில் இசை

தவில் வாசிப்பதற்கு அடிப்படை இசையாவன:
1. தா தி தொம் நம் ஜம்
1. தா தி தொம் நம் கி ட ஜம்
# தவில்

## வரலாறு

தவில் வாத்தியம் எப்போது உருவானது, எப்போது பாவனைக்கு வந்தது என்பதற்கு எவ்வித ஆதாரமும் இல்லை. ஆனால் 15-ஆம் நூற்றாண்டில் அருணகிரிநாதர் பாடிய திருப்புகழில் 12 இடங்களில் தவில் பற்றிக் குறிப்பிடப்பட்டுள்ளது. மேலும் புராணங்கள், இதிகாசங்களில் டின்டிமம் என்னும் ஒரு தாள வாத்தியம் பற்றி கூறப்பட்டுள்ளது. இது ஒரு பக்கம் குச்சியாலும் மறுபக்கம் கையாலும் முழக்கப்படும் பறை என குறிப்பிடப்பட்டுள்ளதாக தஞ்சாவூர் சரஸ்வதி மகால் நூல்நிலையத்தில் உள்ள நூல்களில் எழுதப்பட்டுள்ளது.
# தவில்

## தவிலின் தனிச்சிறப்பு

கருநாடக இசைக் கச்சேரிகளில் பிரதான பாடகர் தான் முதலில் தொடங்குவார். பக்கவாத்தியம் பின்தொடரும். வயலின், புல்லாங்குழல், வீணை போன்ற வாத்தியங்களின் தனிக் கச்சேரியிலும் அந்தந்த வாத்தியங்கள் தான் தொடங்கும். நாதசுவரக் கச்சேரிகளில் நாதசுவரம் தான் பிரதான வாத்தியம்; தவில் பக்கவாத்தியம். ஆனால் நாதசுவரக் கச்சேரி தொடங்கும்போது தவில் வாசிப்போடு தான் தொடங்கும். இது தவில் வாத்தியத்தின் தனிச் சிறப்பு.
# தவில்

## புகழ் பெற்ற தவில் கலைஞர்கள்

1. நீடாமங்கலம் மீனாட்சி சுந்தரம் பிள்ளை
1. மலைக்கோட்டை பஞ்சாபகேச பிள்ளை
1. திருமுல்லைவாயில் முத்துவீரு பிள்ளை
1. கும்பகோணம் தங்கவேல் பிள்ளை
1. திருநகரி நடேச பிள்ளை
1. நாச்சியார்கோயில் என். பி. இராகவப்பிள்ளை
1. வலங்கைமான் ஏ. சண்முகசுந்தரம் பிள்ளை
1. நீடாமங்கலம் சண்முகவடிவேல் பிள்ளை
1. யாழ்ப்பாணம் தட்சிணாமூர்த்தி பிள்ளை
1. வலயப்பட்டி ஏ. ஆர். சுப்பிரமணியம்
1. அரித்துவாரமங்கலம் ஏ. கே. பழனிவேல்
1. திருவாளப்புத்தூர் டி. ஏ. கலியமூர்த்தி
1. அம்மாப்பேட்டை பக்கிரிப்பிள்ளை
1. அம்மா சத்திரம் கண்ணுசாமி பிள்ளை
1. திருக்கடையூர் சின்னையா பிள்ளை
1. திருவாளப்புத்தூர் பசுபதிப் பிள்ளை
1. திருவாளப்புத்தூர் டி. ஏ. கலியமூர்த்தி
1. தஞ்சை கோவிந்தராசன்
1. வேதாரண்யம் பாலு
1. திருவிழா ஜெய்சங்கர்
# தவில்

## இதனையும் காண்க

- மங்கல இசை
- தவில் கலைஞர்களின் பட்டியல்
# மத்தளம்

இந்தியாவின் மத்தள இசைக்கருவிகளில் புகழ் பெற்றது தோலக் எனப்படும் **மத்தளம்**. நடுவில் பருமனாகவும் விளிம்பில் சிறியதாகவும் இருக்கும் உருளை வடிவத் தோற்றம் கொண்டது இந்த மத்தளம் ஆகும். பலகையால் செய்யப்பட்ட தோலக்கில் இருக்கும் இரண்டு வளையங்கள் மேலும் தோல் இழுத்து கட்டப்பட்டிருக்கும். மத்தளத்தின் சுருதியை மாற்ற இரண்டு மத்தளத் தலைகளை (drumheads) இணைக்கும் கயிறை மாற்றி அமைக்க வேண்டும். இக்கருவி இரண்டு கைகளால் இசைக்கப்படுகிறது.  
• இனிமையாதல் மதங்கம் எனும் சொல் "மிருதங்கம்' என வடமொழியில் மாறி அமைந்தது.
# மத்தளம்

## மத்தளம் பற்றிய இசைத் துறைச் சொற்கள்

டேக்கா, பரண், மீட்டுச் சொல், நடை, திஸ்ரம், சதுஸ்ரம், கண்டம், மிஸ்ரம், சங்கீரணம், கதி, அறுதி, தீர்மானம், முத்தாய்ப்பு கோவை, மோரா  
• இது மென்மை ஒலியது. "தாழ் குரல் தண்ணுமை' என்கிறது சிலப்பதிகாரம்.
# மத்தளம்

## மத்தளத்தின் காலம்

அடியார்க்கு நல்லாரின் காலம் 1137-க்கு பிற்பட்டது.  
• தமிழிலக்கிய வரலாறு 12-ம் நூற்றாண்டு, நல்லாரின் காலத்துக்கு முந்தியே, மத்தளம் வழங்கியது.  
• "சீர்மிகு மத்தளம்', "உத்தம மத்தளம்' என்றெல்லாம் முன்னவர் பாராட்டுப் பெற்றுச் சிறந்தது.  
• மத்தளமே மிருதங்கம். மத்தளத்திற்கு வேறொரு பெயர் மதங்கம், மதுங்குதல் என்பதாகும்.
# ஆகு பெயர்

**ஆகு பெயர்** எனப்படுவது, ஒரு சொல் அதன் பொருளைக் குறிக்காமல் அச்சொல்லோடு தொடர்புடைய வேறு ஒரு பொருளைக் குறிப்பது. ஒன்றினது இயற்பெயர் அதனோடு தொடர்புடைய வேறொன்றுக்கு ஆகி வருவது. பெயர்ச்சொல்லின் ஒரு இயல்பாக வருவது. ஆகுபெயர் எல்லாமே பெயர்ச்சொல். ஆனால், பெயர்ச்சொல் எல்லாம் ஆகுபெயராகாது.
# ஆகு பெயர்

## எடுத்துக்காட்டுகள்

: நெல் அறுத்தான் - உண்மையில் அறுக்கப்பட்டது கதிர். நெல் என்பது இங்கு ஆகுபெயர் ஆனது.
: வெற்றிலை நட்டான் - நடப்பட்டது வெற்றிலைக் கொடி. இங்கு வெற்றிலைக் கொடிக்காக வெற்றிலை ஆகுபெயர் ஆனது.  
*கண்* என்னும் சொல் ஆகுபெயராய்க் கண்ணின் பார்வையை உணர்த்தும்.
: பெண் இயலார் எல்லாம் கண்ணின் பொது உண்பர்
: நண்ணேன் பரத்த நின் மார்பு
இந்தத் திருக்குறளில் கண்ணால் உண்பர் என்பது கண் பார்வையால் உண்ணுதலை உணர்த்தி நிற்கும் ஆகுபெயர்.
# ஆகு பெயர்

## வகைகள்

ஆகுபெயர்கள் பத்தொன்பது வகைப்படும்.  
அவையாவன:
1. பொருளாகு பெயர்
1. சினையாகு பெயர்
1. காலவாகு பெயர்
1. இடவாகு பெயர்
1. பண்பாகு பெயர்
1. தொழிலாகு பெயர்
1. எண்ணலளவையாகு பெயர்
1. எடுத்தலளவையாகு பெயர்
1. முகத்தலளவையாகு பெயர்
1. நீட்டலளவையாகு பெயர்
1. சொல்லாகு பெயர்
1. காரியவாகு பெயர்
1. கருத்தாவாகு பெயர்
1. உவமையாகு பெயர்
1. அடை அடுத்த ஆகுபெயர்
1. தானியாகுபெயர்
1. இருபடியாகு பெயர்
1. மும்மடியாகு பெயர்
1. கருவியாகு பெயர்
# ஆகு பெயர்

## பொருளாகுபெயர்

முதல் பொருளின் பெயர், அதனோடு தொடர்புடைய இன்னொரு பொருளுக்கு ஆகி வருதல்.  
**எடுத்துக்காட்டு:**
<blockquote>
மல்லிகை போன்ற வெண்மை.  
இங்கு மல்லிகைப் பூவுக்காக மரம் வந்தது.  
(இது சினைக்காகப் பொருள் ஆகியது.
</blockquote>
# ஆகு பெயர்

## சினையாகு பெயர்

ஒரு சினைப் பொருளின் பெயர் அதன் முதற்பொருளுக்கு ஆகி வருவது சினையாகு பெயர் எனப்படும்.  
(எ.கா) தலைக்குப் பத்து ரூபாய் கொடு.  
இதில் தலை என்னும் சினைப் பொருளின் பெயர், பத்து ரூபாய் கொடு என்னும் குறிப்பால் அந்தத் தலையை உடைய மனிதனுக்கு ஆகி வந்துள்ளது.
# ஆகு பெயர்

## காலவாகு பெயர்

**எடுத்துக்காட்டு:**  
<blockquote>
மாரி பொழிந்தது. - மழை பொழிந்தது.  
சித்திரை வந்தாள். - சித்திரையில் பிறந்தவள் வந்தாள்.
</blockquote>
மார்கழி சூடினாள்
# ஆகு பெயர்

## இடவாகு பெயர்

இடத்தின் பெயர் இன்னொன்றுக்காய் ஆகி வருவது.  
**எடுத்துக்காட்டு:**
<blockquote>
- *இங்கிலாந்து வென்றது.*: இங்கு இங்கிலாந்து என்பது இங்கிலாந்தைக் குறிக்காமல், இங்கிலாந்துக்காக விளையாடும் இங்கிலாந்து அணியைக் குறித்தது. (அணிக்கு ஆகி வந்தது) இது இடவாகுபெயர்.
- *உலகம் வியந்தது*: இதில் உலகம் என்பது மண்ணுலகத்தைக் குறிக்காமல், அதில் வாழும் மக்களைக் குறித்தது. (மக்களுக்கு ஆகி வந்தது). இது இடவாகு பெயர்.
</blockquote>
# ஆகு பெயர்

## பண்பாகு பெயர்

**எடுத்துக்காட்டு:**
<blockquote>
*வீட்டிற்கு வெள்ளை அடித்தான்.*: 'வெள்ளை' என்னும் நிறத்தின் பெயர், அந்நிறத்தையுடைய சுண்ணாம்புக்கு ஆகி வந்தது. இங்கு 'வெள்ளை' என்பது ஆகு பெயர். இதனை பண்பாகுபெயர் என்பர்.
</blockquote>
# ஆகு பெயர்

## தொழிலாகு பெயர்

<blockquote>
புழுங்கல் காய்ந்தது - காய்ந்தது அரிசி
புழுக்கியதால்(தொழில்) புழுங்கல் என ஆகியுள்ளத. https://ta.wikipedia.org/  
.
</blockquote>
# ஆகு பெயர்

## சொல்லாகு பெயர்

ஏதோ ஒன்றுக்காக சொல் கருவி ஆகி வருவது.  
**எடுத்துக்காட்டு**
<blockquote>
இந்தப் பாட்டு என் சிந்தனையைத் தூண்டியது.
இங்கே பாட்டின் பொருள்தான் சிந்தனையைத் தூண்டியது.
பொருளுக்காக பாட்டு என்ற சொல் கருவி ஆகி வந்தது.
</blockquote>
# ஆகு பெயர்

## காரியவாகு பெயர்

**எடுத்துக்காட்டு**
<blockquote>
எழுத்தாளர் தரமான இலக்கியம் படைக்க வேண்டும்.
இலக்கியம் என்பது காரியம். இங்கு இலக்கியம் என்பது தரமான சிறுகதைக்கு
காரியமாக ஆகி வருகிறது.
</blockquote>
# ஆகு பெயர்

## கருத்தாவாகு பெயர்

கருத்தா - படைத்தவர் கருத்தா.
<blockquote>
வைரமுத்துவை வாசி.
இங்கு வைரமுத்து எழுதிய கவிதைக்காக வைரமுத்து என்கின்ற கருத்தா ஆகி வருகிறது.
</blockquote>
# ஆகு பெயர்

## உவமையாகு பெயர்

உவமேயத்துக்காக உவமானம் ஆகி வருவது.
**எடுத்துக்காட்டு**
<blockquote>
மயில் வந்தாள். இங்கே உண்மையில் வந்தது ஒரு பெண்.
பெண் என்ற உவமேயத்துக்காக மயில் என்ற உவமானம் ஆகி வருகிறது.
</blockquote>
# ஆகு பெயர்

## தானியாகு பெயர்

தானி என்றால் இடம்.  
இடம் என்பது இங்கே ஒரு பொருள் இருக்கின்ற இடத்தைக் குறிக்கின்றது.  
**எடுத்துக்காட்டு**
<blockquote>
விளக்கு முறிந்தது.  
விளக்கு என்பது காரணப்பெயர். விளக்கம் தரும் சுடரினால்தான் விளக்கு. சுடர் முறியாது.
விளக்கம் தருகின்ற தண்டு முறிந்து விட்டது. விளக்குக்காக அந்த இடம் ஆகி வருகிறது.
</blockquote>  
பாலை இறக்கு.  
இதில் பாலின் பெயர், பாலைக் குறிக்காமல் பாத்திரத்தைக் குறிக்கிறது. ஓர் இடத்தில் உள்ள ஒரு பொருளின் பெயர் (தானி), அது சார்ந்திருக்கும் இடத்திற்குப் (தானத்திற்கு) பெயராகி வருவது தானியாகு பெயர் ஆகும்
# ஆண்டு

**ஆண்டு** *(Year)* என்பது ஒரு கால அளவாகும். இது வழக்கமாக, புவி சூரியனை ஒரு முறை சுற்றி வர எடுத்துக்கொள்ளும் கால இடைவெளியாகும். புவியின் அச்சு சாய்வால், வானிலை, பகல் நேரம், மண்வளம், நிலைத்திணை மாற்றங்களை ஏற்படுத்தும் பருவங்களுக்கு புவி ஆட்படுகிறது. புவிக்கோளத்தின் மிதவெப்ப மண்டலத்திலும் புவிமுனையண்மை மண்டலத்திலும் நான்கு பருவங்கள் உணரப்பட்டுள்ளன: இவை இளவேனில், கோடை, இலையுதிர்காலம், குளிர்காலம் என்பனவாகும். வெப்ப மண்டலத்திலும் துணைவெப்ப மண்டலத்திலும் பல புவிபரப்புப் பகுதிகளில் தெளிவான பருவ மாற்றங்கள் வரையறுக்கப்படவில்லை; என்றாலும் கோடை உலர்பருவமும் மழை ஈரப் பருவமும் தெளிவாக உணரப்படுகின்றன. புவியின் இயல்பு ஆண்டு 365 நாட்களையும், நெட்டாண்டு 366 நாட்களையும் கொண்டமைகிறது.  
நாட்காட்டி ஆண்டு என்பது புவியின் வட்டணைச் சுழற்சி நேரத்தை நாட்காட்டியில் தோராயமாக குறிக்கும் நாட்களின் எண்ணிக்கையாகும். இது கிரிகொரிய, ஜூலிய நாட்காட்டிகளில் இயல்பாண்டு 365 நாட்களையும் நெட்டாண்டு 366 நாட்களையும் கொண்டுள்ளது: கீழே *காண்க*. கிரிகொரிய நாட்காட்டியில் 400 ஆண்டு நெடுஞ்சுழற்சியில் கணித்த நிரல் ஆண்டு கால இடைவெளி 365.2425 நாட்கள் ஆகும்.  
வானியலில், ஜூலிய ஆண்டு கால அலகாக பயன்படுகிறது; ஜூலிய வானியல் ஆண்டு, 365.25 நாட்கள் அல்லது சரியாக நொடிகள் (அனைத்துலக முறை அலகுகள் (SI)) அல்லது கருக்காக நொடிகள் ஆக வரையறுக்கப்படுகிறது.  
ஆண்டு எனும் சொல் நாட்காட்டி, வானியல் பயன்பாட்டைத் தவிர பருவ ஆண்டு, நிதி ஆண்டு, கல்வி ஆண்டு ஆகிய நடைமுறை ஆண்டுகளைக் குறிக்கவும் பயன்படுகிறது. இதேபோல இது கோள்களின் வட்டணைச் சுழற்சிக் காலத்தை குறிக்கப் பயன்படுகிறது]: எடுத்துக்காட்டாக, செவ்வாய் ஆண்டு, வெள்ளி ஆண்டு ஆகியவற்றைக் கூறலாம். இச்சொல் மிகப் பெரிய கால இடைவெளிகளாகிய பால்வெளி ஆண்டு, பேராண்டு (வான்கோள ஆண்டு) போன்றவற்றைக் குறிக்கவும் பயன்படுகிறது.
# ஆண்டு

## குறியீடு

ஆண்டு என்ற அலகினைக் குறிக்க, உலக முழுவதும் ஒப்புதல் பெற்ற ஒரு குறியீடு இன்னும் உருவாக்கப்படவில்லை. அனைத்துலக முறை அலகுகள் அமைப்பும் எவ்வித குறியீட்டையும் முன்மொழியவில்லை என்றாலும் பன்னாட்டுச் செந்தர நிறுவனம் தன் ISO 80000-3 இன் பின்னிணைப்பு-சி இல் இலத்தீனிய சொல்லான *annus* என்பதிலிருந்து **a** என்ற எழுத்தைப் பயன்படுத்துமாறு பரிந்துரைத்துள்ளது.
(NIST SP811 , ISO 80000-3:2006) இந்த **a** என்பது நில அளவைக் குறிக்கும் எக்டேர் என்ற அலகையும் குறிக்கிறது. ஆங்கிலத்தில் y அல்லது yr என்பது பரவலாக பயன்படுத்தப்படுகிறது. y அல்லது yr என்ற குறியீடுகள் விண்வெளி அறிவியலிலும், தொல்லுயிரியலிலும், நிலவியலிலும் வேறுபட்டு பயன்படுத்தப்படுவதால், கணக்கீடுகளில் குழப்பம் ஏற்பட வாய்ப்பு இருப்பதாகக் கருதப்படுகிறது. (எ.கா) 10 இலட்சம் ஆண்டுகள் என்பதனைக் குறிக்க myr என்றும், Ma என்றும் குறிப்பிடுகின்றனர்.
# ஆண்டு

## குறியீடு

### பெருக்கல் அலகுகள்

**SI** அலகுகளோடு இவை பெருக்கலின் மூலம் அறியப்படுகிறது.
# ஆண்டு

## குறியீடு

### பெருக்கல் அலகுகள்

#### Ma

- **Ma** (for megaannum), என்ற கால அலகு பத்து இலட்சம் ஆண்டுகளைக் குறிக்கிறது. (10<sup>6</sup>=10,00,000=10 இலட்சம்) . நீண்ட காலத்தைக் குறிக்க பயனாகிறது.
- : (எ.கா)கறையான், புதைப்படிவ காலம்: 228 - 0 Ma என்றால் 22,80,00,000 ஆண்டுகள் என்பதனைக் குறிக்கும்.
- :: **Ma** என்பதனை, **mya** என்றும் குறிப்பிடுவர்.
# ஆண்டு

## குறியீடு

### சுருக்கங்கள் yr, ya

வானியலிலும் புவியியலிலும் தொல்லுயிரியலிலும் *yr* ஆண்டுகள் கால இடைவெளிக்கும் *ya* *ஆண்டுகள் முன்பு* என்பதற்கும் சில வேளைகளில் உரிய ஆயிரம், மில்லியன், பில்லியன் முன்னொட்டுகளுடன் பயன்படுத்தப்படுகிறது. இவை பசெ அலகுகள் அல்ல; ஈரொட்டான பன்னாட்டுப் பரிந்துரைகளின் பேரில் பயன்படுகின்றன. இவை ஆங்கில முதல் எழுத்தையோ அவற்றுக்குரிய முன்னொட்டுகளையோ பயன்படுத்துகின்றன. இம்முன்னொட்டுகள் (t, m, b) அல்லது பதின்ம முன்னொட்டுகள் (k, M, and G) அல்லது (k, m, g) எனும் மாற்றுப் பதின்ம முன்னோட்டுகளையோ பின்வருமாறு பயன்படுத்துகின்றன:  
| பசெசாரா (Non-SI) சுருக்கம் | சம பசெ முன்னொட்டு | அள்வு மதிப்பு |  |
| --- | --- | --- | --- |
| *kyr* | ka | * ஆயிரம் ஆண்டுகள் |  |
| *Myr* அல்லது *myr* | Ma | * மில்லியன் ஆண்டுகள் |  |
| *byr* | Ga | * பில்லியன் ஆண்டுகள் (ஆயிர மில்லியன் ஆண்டுகள்) |  |
| *kya* அல்லது *tya* | ka முன்பு | * செறிநிலை மாந்தன் தோற்றம், *circa* 200 kya
* ஆப்பிரிக்க வெளியேற்றம், *circa* 60 kya
* கடைசி பனியூழிப் பெருமம், *circa* 20 kya
* புதிய கற்காலப் புரட்சி, *circa* 10 kya |  |
| *Mya* or *mya* | Ma முன்பு | * பிளியோசீன், 5.3இல் இருந்து 2.6 mya
** The கடைசி புவிக்காந்த்த் தலைக்கீழாக்கம், 0.78 mya
** The (ஏமியான் கட்ட) பனியூழி தொடக்கம், 0.13 mya
* ஃஓலோசீன் தொடக்கம், 0.01 mya |  |
| *bya* or *gya* | Ga முன்பு | * மீத்தொல் முழுக்கருவன் உயிரிகள், 2 bya
* புவி அகவை, 4.5 bya
* பெரு வெடிப்பு, 13.8 bya | } |
# ஆண்டு

## பொது ஆண்டு

எந்த வானியல் ஆண்டும் முழு எண் நாட்களையோ முழு எண் நிலா மதங்களையோ கொண்டமைவதில்லை. எனவே அவற்றில் நெட்டாண்டுகள் போன்ற சில விதிவிலக்கான இடைவெளிக் கணக்கீடுகள் உண்டு. நிதி, அறிவியல் கணக்கீடுகள் எப்போதும் 365 நாள் நாட்காட்டியையே பின்பற்றுகின்றன.
# ஆண்டு

## பொது ஆண்டு

### பன்னாட்டு நாட்காட்டிகள்

கிமு, கிபி ஆண்டுகள் சார்ந்த கணிப்புகளில் பொதுவாக வானியல் ஆண்டு எண்வரிசை பின்பற்றப்படுகிறது. இதில்கிமு 1 என்பது 0 ஆகவும் கிமு 2 என்பது -1 ஆகவும் கொண்டு குறிக்கப்படுகிறது.  
பல்வேறு பன்பாடுகளிலும் சமயங்களிலும் அறிவியல் சூழ்நிலைகளிலும் வேற் பிற காலக் கணிப்பு முறைகள் பின்பற்றப்படுகின்றன.
# ஆண்டு

## பொது ஆண்டு

### பாரசீக நாட்காட்டி

பாரசீக நாட்காட்டி அல்லது ஈரானிய நாட்காட்டி ஆப்கானித்தானிலும் இர்ரானிலும் பயன்படுகிறது. இதில் வடக்குச் சம பகலிரவு நாளுக்கு அருகிலான நள்ளிரவில் ஆண்டு தொடங்குகிறது. இது தெகுரான் நேர வலயத்தைச் சார்ந்த் கணிக்கப்படுகிறது. இது நெட்டாண்டு நெறி முறையைப் பின்பற்றுவதில்லை.
# ஆண்டு

## வானியல் ஆண்டுகள்

### ஆண்டு, நாள் கால அளவு வேறுபாடுகள்

#### ஆண்டு வேறுபாட்டு எண்மதிப்பு

இப்பிரிவின் நிரல் ஆண்டுக் கால அளவு 2000 ஆண்டுக் காலகட்டத்துக்கு கணக்கிடப்பட்டதாகும். 2000 நிலைமையோடு ஒப்பிட்டு ஆண்டுக் கால அளவு வேறுபாடுகள் கடந்த காலத்துக்கும் வருங்காலத்துக்கும் தரப்பட்டுள்ளன. அட்டவணையில் ஒரு நாள் 86,400 பசெ (SI) நொடிகள் கால அளவு கொண்டதாகும்.  
**2000 க்கான நிரல் ஆண்டு கால அளவு**  
| வெப்ப மண்டல | 365 | 5 | 48 | 45 |  |
| --- | --- | --- | --- | --- | --- |
| விண்மீன் | 365 | 6 | 9 | 10 |  |
| பிறழ்நிலை | 365 | 6 | 13 | 53 |  |
| வான்கோள நடுவரை (ஒளிமறைப்பு) | 346 | 14 | 52 | 55 | } |  
**2000 இல் இருந்து ஆண்டு கால அளவு வேறுபாடு**  
| −4000 | −8 | −45 | −15 | −174 |  |
| --- | --- | --- | --- | --- | --- |
| −2000 | 4 | −19 | −11 | −116 |  |
| 0 | 7 | −4 | −5 | −57 |  |
| 2000 | 0 | 0 | 0 | 0 |  |
| 4000 | −14 | −3 | 5 | 54 |  |
| 6000 | −35 | −12 | 10 | 104 | } |
# ஆண்டு

## வானியல் ஆண்டுகள்

### தொகுசுருக்கம்

| நாட்கள் | ஆண்டு வகை |  |
| --- | --- | --- |
| 346.62 | ஒளிமறைப்பு (வான்கோள நடுவரை). |  |
| 354.37 | நிலா. |  |
| 365 | அலைவாட்ட, பொது ஆண்டு, பல சூரிய நாட்காட்டிகளில். |  |
| வெப்ப மண்டல அல்லது சூரிய, நிரல் மதிப்பு J2000.0 காலகட்டத்துக்கு முழுமைப்படுத்தியது . |  |  |
| கிரிகொரிய நிரல். |  |  |
| ஜூலிய. |  |  |
| விண்மீன், J2000.0 காலகட்டத்துக்கு. |  |  |
| பிறழ்நிலை, நிரல் மதிப்பு J2011.0 கால கட்டத்துக்கு முழுமைப்படுத்தியது. |  |  |
| 366 | நெட்டாண்டு, பல சூரிய நாட்காட்டிகளில். | } |  
(கிரிகொரிய நிரல் ஆண்டு 365.2425 நாள்கள் அல்லது 52.1775 வாரங்கள் அல்லது 8765.82 மணிகள் அல்லது 525949.2 மணித்துளிகள் அல்லது நொடிகள் கொண்டதுவாகும்). இந்த நாட்காட்டிக்கு பொது ஆண்டு, 365 நாட்கள் அல்லது ( மணிகள் அல்லது மணித்துளிகள் அல்லது நொடிகள்) கொண்டுள்ளது; நெட்டாண்டு, 366 நாட்கள் அல்லது ( மணிகள் அல்லது மணித்துளிகள் அல்லது நொடிகள்) கொண்டுள்ளது. கிரிகொரிய நாட்காட்டியின் 400 ஆண்டு சுழற்சி, நாட்களைப் பெற்றதாகும். எனவே சரியாக வாரங்களைக் கொண்டதாகும்.
# ஆண்டு

## "பேரளவு" வானியல் ஆண்டுகள்

### பேராண்டு

பேராண்டு வான்கோள நடுவரையைச் சுற்றிவரும் புவிசார் சம இரவுபகல் நாள் சுழற்சி ஆகும். பேராண்டின் கால அளவு ஏறத்தாழ 25,700 ஆண்டுகளாகும். இதன் துல்லியமான மதிப்பை இன்னமும் கண்டறிய முடியவில்லை. வான்கோள தலையாட்ட வேகம் பல காரணிகளைச் சார்ந்துள்ளதால் இம்மதிப்பீடு அரியதாகிறது.
# ஆண்டு

## "பேரளவு" வானியல் ஆண்டுகள்

### பால்வெளி ஆண்டு

பால்வெளி மையத்தைப் புவியின் சூரியக் குடும்பம் ஒருமுறை சுற்றி வலம்வரும் கால அளவே பால்வெளி ஆண்டாகும். இதன் கால அளவு 230 மில்லியன் புவியாண்டுகளாகும்.
# ஆண்டு

## பருவ ஆண்டு

பருவ ஆண்டு என்பது குறிப்பிட்ட பருவ நிகழ்வு அடுத்தடுத்து நிகழும் கால இடவெளியாகும். இந்நிகழ்வுகள் ஒவ்வோராண்டும் ஒரு மாத வேறுபாட்டளவுக்குக் கூட பெரிதும் மாறுவனவாகும். இத்தகைய பருவ நிகழ்வுகள் ஆற்று வெள்லப் பெருக்கு, பரவைகளின் வலசைபோதல், மரஞ்செடிகொடைகளின் பூத்தல், முதல் பனி உறைவு போன்றனவாக அமையலாம்.
# வெப்பநிலை

**வெப்பநிலை** (temperature) என்பது ஒரு பதார்த்தம் அல்லது வெளியின் ஒரு பகுதியின் இயற்பியல் இயல்பு ஆகும். அயலிலுள்ள ஒரு பதார்த்தம் அல்லது வெளியின் ஒரு பகுதியிலிருந்து, எடுத்துக்கொள்ளப்பட்ட பதார்த்தம் அல்லது வெளியின் ஒரு பகுதிக்கு, வெப்பம் உள்செல்லுமா அல்லது அதிலிருந்து வெளியேறுமா என்பதைத் தீர்மானிப்பது இந்த இயல்பாகும். இவ்வாறு வெப்ப ஓட்டம் நிகழாவிட்டால் அப் பதார்த்தம் அல்லது வெளியின் ஒரு பகுதி, அந்த வெப்பநிலையில் , வெப்பச் சமநிலையில் உள்ளது எனப்படும். வெப்ப ஓட்டம் நிகழுமானால் அது வெப்பநிலை கூடிய இடத்திலிருந்து வெப்பநிலை குறைந்த இடம் நோக்கிய திசையில் இருக்கும்.
வெப்பநிலை ஒரு பதார்த்தத்தின் இயக்க சக்தியை அளக்கும் ஒரு கணியமாகவும் உள்ளது. வெப்பநிலை அதிகரித்தால் ஒரு பதார்த்தத்தின் இயக்க சக்தியும் அதிகரிக்கும். உதாரணமாக பனிக்கட்டி ஒன்றில் நீர் மூலக்கூறுகள் அதிர்வடைதல்/ அசைதல் மிகவும் குறைவாகும். திண்ம நிலையில் (பனிக்கட்டி) நீர் மூலக்கூறுகள் தாம் இருக்கும் இடத்தில் அதிர்வடைய மாத்திரமே முடியும். வெப்பத்தை வழங்கி வெப்பநிலையை அதிகரிக்கும் போது பனிக்கட்டியில் உள்ள நீர் மூலக்கூறுகள் அதிர்வடைய ஆரம்பிக்கின்றன. வெப்பநிலை 273.15 K ஐத் தாண்டும் போது பனிக்கட்டி நீராக மாறி விடும். திரவ நிலையில் நீர் மூலக்கூறுகள் கட்டுப்பாடின்றி அசையலாம்: அதாவது வெப்பநிலை அதிகரித்ததால் நீரின் இயக்க சக்தி அதிகரித்துள்ளது. நீரினை அதன் கொதிநிலைக்கு (373.15 K) வெப்பமாக்கினால் நீர் நீராவியாக மாறும். நீராவி நிலையில் நீரின் இயக்க சக்தி மேலும் அதிகமாகும். இது போல திண்ம நிலைக்குள்ளும் வெப்பநிலைக்கேற்றபடி இயக்க சக்தி வேறுபாடு உள்ளது. அதிக வெப்பநிலையில் திணமப் பொருட்களிலுள்ள மூலக்கூறுகள் அதிகளவில் அதிர்வடையும். குறைந்த வெப்பநிலையில் இயக்க சக்தி குறைவென்பதால் மூலக்கூறுகள்/ அணுக்கள் குறைவாக அதிர்வடையும்.  
அறிவியலாளர்கள் 0 K (-273.15&nbsp;°C) எனும் வெப்பநிலையையே எட்டக்கூடிய மிகக்குறைந்த வெப்பநிலையென எதிர்வுகூறியுள்ளனர். இவ்வெப்பநிலையில் அணுக்கள் அதிர்வடைதலை நிறுத்தி, இயக்கசக்தி பூச்சியமாகுமெனவும் எதிர்வுகூறியுள்ளனர். எனினும் இது தொடர்பான ஆராய்ச்சிகளில் இவ்வெப்பநிலைக்கு அருகே செல்ல முடியுமெனினும் இதுவரை (2014) இவ்வெப்பநிலையை அடைய முடியவில்லை. இவ்வெப்பநிலையிலிருந்தே சர்வதேச ரீதியாக ஏற்றுக்கொள்ளப்பட்ட கெல்வின் வெப்பநிலை அளவீட்டு முறை ஆரம்பமாகின்றது. எனினும் இன்றளவும் செல்சியஸ் (°C) மற்றும் பரனைற்று (°F) வெப்பநிலை அலகுகளே மக்களால் அதிகளவில் பயன்படுத்தப்படுகின்றன. கெல்வின் அலகு அறிவியலாளர்களால் மாத்திரம் பயன்படுத்தப்படும் ஒன்றாகவே உள்ளது.
# வெப்பநிலை

## அறிவியல் பயன்பாடு

வெப்பநிலையானது பதார்த்தங்களைப் பாதிக்கும் காரணிகளாகிய பதார்த்தநிலை (திண்மம், திரவம், வாயு, ப்ளாஸ்மா), அடர்த்தி, கரையும் தன்மை, மற்றும் மின்சாரக் கடத்துதிறண் ஆகியவற்றில் தாக்கத்தைச் செலுத்தும். இரசாயனத்தாக்க வீத்தத்தைக் கட்டுப்படுத்தும் காரணியாகவும் வெப்பநிலை உள்ளது. இதன் காரணமாகவே மனித உடல் வெப்பநிலையை 36.9&nbsp;°C ஆகப் பேணவேண்டி உள்ளது.
# வெப்பநிலை

## வெப்பநிலை செல்வாக்கு செலுத்தும் காரணிகள்

- ஒரு தொகுதியின் பௌதீக நிலை
- கனவளவு
- மின்தடை
- வேதியியற் தாக்க வீதம்
: வெப்பநிலை அதிகரிக்கும் போது இயக்க சக்தி அதிகரிப்பதால் தாக்கிகள் ஒன்றுடனொன்று மோதிக்கொள்ளும் வேகமும் அதிகரிக்கும். இதனால் தாக்கவீதமும் வெப்பநிலை அதிகரிப்போடு அதிகரிக்கின்றது.
- ஒரு தொகுதியிலிருந்து வெளியேற்றப்படும் வெப்பக்கதிர்ப்பின் அளவு
- ஒலியின் வேகம்
# வெப்பநிலை

## வெப்பக்கொள்ளளவு

ஒரு பொருளை வெப்பமேற்றும் போது குறிப்பிட்ட அளவு மாத்திரமே இயக்கசக்தியாக மாற்றப்படுகின்றது. மற்றைய சக்தி வேறு விதங்களில் பயன்படுத்தப்படும். உதாரணமாக 1&nbsp;kg நீரை வெப்பமாக்கும் போது ஒவ்வொரு 1 K / 1&nbsp;°C வெப்பநிலை அதிகரிப்புக்கும் 4200 J வெப்பசக்தி நீரால் உறிஞ்சப்படுகின்றது. இதுவே 1&nbsp;kg இரும்பெனில் 1 K ஆல் வெப்பநிலையை உயர்த்துவதற்கு 450 J சக்தியே தேவைப்படும். நீரில் உறிஞ்சப்படும் வெப்பசக்தி அதிலுள்ள ஐதரசன் பிணைப்புக்களை உடைக்க விரையமாவதே அதன் உயர் பெறுமானத்துக்குக் காரணமாகும். ஒரு தொகுதிக்கு வழங்கப்பட்ட வெப்பத்தை (Q), அத்தொகுதியில் ஏற்பட்ட வெப்பநிலை மாற்றத்தால் (ΔT) பிரிப்பதன் மூலம் அத்தொகுதியின் வெப்பக்கொள்ளளவைக் (C) கணக்கிட முடியும்.
: <math> C = \frac{\Delta Q}{\Delta T} </math>